als_Latn dik_Latn sag_Latn
Thuhet se, në Brazil futbolli, nga rëndësia, vjen i dyti pas ajrit. Të martën, 200 milion banorë të vendit organizator të Kupës së Botës u habitën nga një rezultat i paparashikueshëm 7-1 për skuadrën gjermane.
1-Ishin gati…për 10 minuta
Brazili nuk ka humbur kaq thellë, që nga kohëra që nuk mbahen mend. Nëse luante vërtetë Brazili dje. Nuk dukej aspak se ai ishte produkti i një skuadre, që e ka fituar 5 herë Kupën e Botës. Gjëja më e çuditshme ishte se 10 minutat e para, ata u treguan vërtet të zotë. Ata i bënë presion Gjermanisë, duke e mbajtur topn në gjysmën gjermane të fushës.
Pastaj, në minutën e njëmbëdhjetë, Mueller pati gjithë kohën e botës për të shënuar. Më pas gjermanët e mbytën mbrojtjen braziliane.
David Luiz i përlotur, i kërkoi falje bashkëkombasve: “Dëshiroja t’i shihja njerëzit e mi të buzëqeshnin. Të gjithë e dimë sa e rëndësishme ishte për mua të shihja gjithë Brazilin e lumtur, të paktën për shkak të futbollit”.
2-Bëj mënjanë Ronaldo
Ndeshja ishtë një zhgënjim i trefishtë! Jo vetëm që Selecao u mund keqaz, por gjithashtu Ronaldo nuk është lojtari me më shumë gola të shënuara gjatë ndeshjeve të Kupave të Botës. Sulmuesi gjerman Miroslav Klose shënoi golin e dytë të skuadrës, duke kapur shifrën e 16, një më tepër se Ronaldo.
“Nëse ke shënuar më shumë gola se kushdo në historinë e Kupës së Botës, atëherë pa dyshim që e ke merituar. Ai luan ende në nivelet më të larta dhe shënon” tha trajneri gjerman Joachim Low.
Zhgënjimi tjetër: Gjermani është, për momentin, skuadra me më shumë gola të shënuara në histroinë e kupës së Botës, me 223. Në vend të dytë vjen Brazili me 220.
3-Gjithçka ishte e shpejtë
Brazili i mbijetoi rrëzimit të parë. Por Gjermania e ndjeu, se kundërshtari do të mundej me një rradhë goditjesh gjakatare, të cilat i lëshoi në gjysmën e dytë të pjesës së parë.
Minuta e 23-të dhe 24-t. Bam! Bam!
Minuta e 26-të! Bam
Minuta e 26-të!...
Rezultati ishte 5 me 0, që në gjysmën e parë të orës. U shënuan 4 gola në 6 minuta. As në stërvitje nuk arrihet diçka e tillë.
4-Ku ishte mbrojtja?
Në gjysmëfinale, mendohet se skuadrat luajnë me kujdes, të shqetësuara se kush do shënojë golin e parë. Nga 6 gjysmëfinalet e mëparshme, katër kanë përfunduar me rezultatin 1-0. Tjetra ishte 0-0 pas 90 minutash dhe goli i vetëm u shënua në minutën e 119-të.
Por jo këta! Këta djem na sollën rezultate, të denja vetëm për vitet e para të organizimit të Kupës së Botës. Gjermanët u dukën të kënaqur me rezultatin 5-0, por mbrojtja braziliane ishte kaq e lodhur, sa europianët ia dolën të shënonin edhe 2 gola të tjerë në pjesën e dytë, duke u bërë skuadra e parë që shënon 7 gola në një ndeshje gjysmëfinale dhe duke mbajtur vendin e parë për diferencën më të madhe të golave, në një ndeshje të këtij niveli.
5-Keni edhe një mundësi
Mos shkoni ende nëpër shtëpira! Brazilianët duhet të luajnë për të fituar vendin e tretë.
Burimi: CNN
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn